**Μελέτες έτοιμες προς δημοπράτηση**

1. **Μελέτη αποκατάστασης οδού Σταυρακίου στη θέση Πεζούλα της Τ.Κ. Θεριανού-Καμινίων του Δήμου Πατρέων.**

Περιλαμβάνει την εκπόνηση Τοπογραφικής, Γεωλογικής, Γεωτεχνικής και Στατικής μελέτης με σκοπό τη διερεύνηση των συνθηκών που σχετίζονται με την εκδήλωση ευρείας κατολίσθησης που είχε σαν αποτέλεσμα την καταστροφή υπάρχουσας οικίας κατάντη της οδού Σταυρακίου, στα όρια της Τ.Κ. Καμινίων της Δ.Ε. Βραχναιίκων του Δήμου Πατρέων (θέση Πεζούλα).

Σκοπός της μελέτης είναι ο προσδιορισμός των γεωλογικών και γεωτεχνικών χαρακτηριστικών των εδαφικών σχηματισμών στην ευρύτερη περιοχή της οδού, ώστε να καταστεί δυνατός ο σχεδιασμός τεχνικών έργων για την αποκατάσταση της κυκλοφορίας και την προστασία της οδού έναντι περαιτέρω επέκτασης των κατολισθητικών κινήσεων.

1. **Γεωτεχνική μελέτη για την εκτέλεση έργων υποδομής του Δήμου Πατρέων σε επιλεγμένες θέσεις εντός των ορίων του (2014).**

Σκοπός της μελέτης είναι η διερεύνηση των συνθηκών που σχετίζονται με την εκδήλωση κατολισθήσεων σε δυο περιοχές εντός των διοικητικών ορίων του Δήμου Πατρέων: α) κατάντη της δημοτικής οδού Παύλου Παυλοπούλου στην Αρόη Πατρών και β) κατάντη της δημοτικής οδού που οδηγεί στο κοιμητήριο Άγιοι Μάρτυρες της Τ.Κ. Καλλιθέας, καθώς επίσης, ο προσδιορισμός των γεωτεχνικών χαρακτηριστικών των εδαφικών σχηματισμών κατά μήκος των οδών, ώστε να καταστεί δυνατός ο σχεδιασμός τεχνικών έργων για την προστασία αυτών έναντι περαιτέρω επέκτασης των κατολισθητικών κινήσεων.

1. **Γεωτεχνική και στατική μελέτη για την αντιμετώπιση φαινομένων αστάθειας επί της οδού Παγώνας του Δήμου Πατρέων.**

Περιλαμβάνει την εκπόνηση Γεωτεχνικής και Στατικής μελέτης με σκοπό τη διερεύνηση των συνθηκών που σχετίζονται με τα προβλήματα αστάθειας και τοπικών αστοχιών της οδού Παγώνας του Δήμου Πατρέων, καθώς επίσης, τον σχεδιασμό κατάλληλου τεχνικού έργου για την αντιστήριξη και την προστασία της.

1. **Αποκατάσταση - Αντιστήριξη τμήματος οδού Αγίου Ιωάννη Χρυσοστόμου, θέση «Μπαϊντάνη» της τοπικής κοινότητας Καλλιθέας του Δήμου Πατρέων.**

Περιλαμβάνει την εκπόνηση Τοπογραφικής, Γεωτεχνικής και Στατικής μελέτης με σκοπό τη διερεύνηση των γεωτεχνικών συνθηκών σε τμήμα της δημοτικής οδού Αγίου Ιωάννη Χρυσοστόμου, στη θέση «Μπαϊντάνη» της Τοπικής Κοινότητας Καλλιθέας του Δήμου Πατρέων, καθώς επίσης, το σχεδιασμό κατάλληλου τεχνικού έργου για την προστασία της.

1. **Μελέτη αποκατάστασης οδού Βότση της Τ.Κ. Θέας Δήμου Πατρέων.**

Περιλαμβάνει την εκπόνηση Τοπογραφικής, Γεωτεχνικής και Στατικής μελέτης με σκοπό τη διερεύνηση των συνθηκών που σχετίζονται με την αστοχία της οδού Δ. Βότση της Τοπικής Κοινότητας Θέας του Δήμου Πατρέων, καθώς επίσης, το σχεδιασμό κατάλληλου τεχνικού έργου για την αντιστήριξη και την προστασία της.

1. **Μελέτη αποκατάστασης οδού Υπαπαντής της Τ.Κ. Κ. Καστριτσίου του Δήμου Πατρέων.**

Περιλαμβάνει την εκπόνηση Τοπογραφικής, Γεωτεχνικής και Στατικής μελέτης με σκοπό τη διερεύνηση των συνθηκών σε τμήμα της δημοτικής οδού Υπαπαντής, στη θέση «Δεξαμενή Μπαράκου» της Τοπικής Κοινότητας Κ. Καστριτσίου του Δήμου Πατρέων, καθώς επίσης, το σχεδιασμό κατάλληλου τεχνικού έργου για την προστασία της.

1. **Μελέτη Γεωλογικής Καταλληλότητας για την έγκριση Τοπικού Ρυμοτομικού Σχεδίου για το μουσικό σχολείο (Γυμνάσιο-Λύκειο) Πατρών.**

Σκοπός της μελέτης είναι ο καθορισμός της γεωλογικής καταλληλότητας του ακινήτου στο οποίο στεγάζεται το Μουσικό Σχολείο Πατρών και αποτελεί υποστηρικτική μελέτη του αντίστοιχου Ειδικού Χωρικού Σχεδίου.

**Μελέτες που έχουν δημοπρατηθεί**

**1. Προκαταρκτική διερεύνηση ευστάθειας πρανούς σε τμήμα της οδού Αχαϊκής Συμπολιτείας στην περιοχή Ζαβλανίου του Δήμου Πατρέων.**

Η μελέτη εκπονείται προκειμένου να διερευνηθούν οι συνθήκες που σχετίζονται με προβλήματα αστάθειας σε τμήμα του πρανούς ανάντη της οδού Αχαϊκής Συμπολιτείας στην περιοχή Ζαβλανίου του Δήμου Πατρέων.

Σκοπός της μελέτης είναι η αποτύπωση των γεωλογικών ασταθειών που δύναται να επεκταθούν σε τέτοιο βαθμό που θα έθεταν σε κίνδυνο την ασφάλεια των χρηστών της οδού, αλλά και των κατοίκων της οδού Οιτύλου που διέρχεται στο ανάντη τμήμα του πρανούς.

**2. Στατική μελέτη για την αποκατάσταση κατολίσθησης στον οικισμό Βελβιτσίου Δήμου Πατρέων.**

Σκοπός της μελέτης είναι η αντιμετώπιση ευρείας υπάρχουσας κατολίσθησης και αντιστήριξης της καταστραφείσας οδού με πασσαλοσυστοιχία στη θέση «Δραγώλαινα» της Δ.Κ. Βελβιτσίου Δήμου Πατρέων.

**3. Μελέτη Γεωλογικής Καταλληλότητας περιοχών Δημοτικής Ενότητας Μεσσάτιδος Δήμου Πατρέων.**

Σκοπός της μελέτης είναι ο καθορισμός της γεωλογικής καταλληλότητας περιοχών οι οποίες κατά την Α΄ Φάση της μελέτης ΓΠΣ - ΣΧΟΟΑΠ Δ.Ε. Μεσσάτιδος προτείνονται: α) για οικιστικές περιοχές, β) ως συγκεντρώσεις παραγωγικές ή μεγάλες εγκαταστάσεις και τεχνικά έργα, γ) για άλλες θεσμοθετημένες χρήσεις ή ειδικές ρυθμίσεις και δ) για γενικά δίκτυα υποδομής, προκειμένου να διασφαλιστεί το δομημένο περιβάλλον από φυσικούς κινδύνους ή κινδύνους προερχόμενους από ανθρώπινες επεμβάσεις και δραστηριότητες.

**Μελέτες που έχουν συμβασιοποιηθεί και εκπονούνται**

**1. Γεωτεχνική μελέτη για την εκτέλεση έργων υποδομής του Δήμου Πατρέων σε επιλεγμένες θέσεις εντός των ορίων του.**

Περιλαμβάνει την εκπόνηση: α) Τεχνικογεωλογικής μελέτης στην περιοχή του Δημοτικού Δασυλλίου με σκοπό την αποτύπωση των θέσεων ή περιοχών στις οποίες έχουν εκδηλωθεί ή κρίνονται επιρρεπής για την εκδήλωση κατολισθητικών φαινομένων, καθώς επίσης την υποβολή προτάσεων για την αποκατάσταση ή αποτροπή οποιασδήποτε μορφής φαινομένων αστάθειας του φυσικού αναγλύφου και β) Γεωτεχνικής μελέτης για την αντιστήριξη της οδού Ομήρου στην διασταύρωσή της με την οδό Τσιγάντε στην Αρόη, η κυκλοφορία της οποίας έχει προ ετών διακοπεί μετά την αστοχία της οδού.

**2. Αντιμετώπιση κατολισθητικών φαινόμενων επί της οδού Οιτύλου.**

Περιλαμβάνει την εκπόνηση Τοπογραφικής, Γεωλογικής-Γεωτεχνικής και Στατικής μελέτης για την αντιστήριξη της οδού Οιτύλου στο Ζαβλάνι, η κυκλοφορία της οποίας έχει προ ετών διακοπεί μετά την καταστροφή της υπάρχουσας οδού.

**3. Αποκατάσταση κατολίσθησης στη θέση Αγ. Μαρίνα της δημοτικής οδού Σουλίου-Μοίρα.**

Περιλαμβάνει την εκπόνηση Τοπογραφικής, Γεωλογικής, Γεωτεχνικής, Μελέτης Οδοποιίας και Στατικής μελέτης για την αντιμετώπιση κατολισθητικού φαινομένου στη θέση Αγ. Μαρίνα του δημοτικού οδικού δικτύου Σουλίου – Μοίρα.

Πρόκειται για ευρεία κατολίσθηση που είχε ως αποτέλεσμα την πλήρη καταστροφή του οδικού δικτύου με αποτέλεσμα τον αποκλεισμό μιας σειράς ορεινών κοινοτήτων η μεγαλύτερη των οποίων είναι η Τ.Κ. Μοίρα.

Σκοπός της μελέτης είναι η σταθεροποίηση της κατολίσθησης και ο σχεδιασμός των απαραίτητων έργων ώστε να εξασφαλιστούν οι βέλτιστες συνθήκες κυκλοφορίας και ασφάλειας για τους χρήστες της οδού.

**4. Τεχνικές μελέτες και τεύχη δημοπράτησης έργου επέκτασης ΧΥΤ.**

Περιλαμβάνει τη σύνταξη των απαιτούμενων μελετών στην περιοχή που προβλέπεται η κατασκευή του έργου επέκτασης ΧΥΤ και των εγκαταστάσεων Μονάδας Επεξεργασίας Απορριμμάτων (ΜΕΑ) και Μονάδας Επεξεργασίας Βιοαποβλήτων (ΜΕΒ) στη θέση Φλόκα του Δήμου Δυτ. Αχαΐας.

**5. Μελέτες Γεωλογικής Καταλληλότητας στα πλαίσια των αντίστοιχων Γενικών Πολεοδομικών Σχεδίων (Γ.Π.Σ.) των Δημοτικών Ενοτήτων Βραχναιΐκων και Μεσσάτιδας.**

Πρόκειται για υποστηρικτικές μελέτες των υπό εκπόνηση αντίστοιχων Πολεοδομικών μελετών στα πλαίσια των Γενικών Πολεοδομικών Σχεδίων των Δ.Ε. Βραχναιΐκων και Μεσσάτιδας, με σκοπό τον καθορισμό της γεωλογικής καταλληλότητας των εν λόγω περιοχών για τη διασφάλιση του δομημένου περιβάλλοντος από φυσικούς κινδύνους ή κινδύνους προερχόμενους από ανθρώπινες επεμβάσεις και δραστηριότητες.

**Μελέτες-έργα που έχουν ολοκληρωθεί, εγκριθεί και παραληφθεί**

**1. Γεωτεχνική και στατική μελέτη τεχνικού έργου αντιστήριξης οδού στην Καρυά.**

Σκοπός της μελέτης ήταν η κατασκευή κατάλληλου τεχνικού έργου για την αντιστήριξη της οδού έναντι κατολισθητικών φαινομένων που εκδηλώθηκαν στο κατάντη τμήμα της, προκειμένου να αποκατασταθεί με τον καλύτερο δυνατό τρόπο η λειτουργικότητα του οδικού δικτύου.

Επιπλέον, υπηρεσία μας δημοπράτησε και ολοκλήρωσε την κατασκευή του έργου.

**2. Μελέτη σταθεροποίησης κατολισθήσεων σε τμήματα της δημοτικής οδού Σουλίου-Μοίρας, Δήμου Πατρέων.**

Το αντικείμενο της μελέτης περιελάμβανε την εκπόνηση Γεωτεχνικής έρευνας με την ανόρυξη ερευνητικών - δειγματοληπτικών γεωτρήσεων, φρεάτων και εργαστηριακών δοκιμών, σε δυο σημεία της δημοτικής οδού Σουλίου-Μοίρα και ένα στον παράπλευρο δρόμο που οδηγεί στο χωριό Λατσαίικα και στη συνέχεια την εκπόνηση Γεωτεχνικής και Στατικής μελέτης για την αντιμετώπιση κατολισθητικών φαινομένων στις παραπάνω περιοχές.

**3. Γεωτεχνική έρευνα εγκαταστάσεων ΜΕΑ-ΜΕΒ και επέκταση ΧΥΤ στη θέση Φλόκα του Δήμου Δυτ. Αχαΐας.**

Περιελάμβανε την εκτέλεση προγράμματος ερευνητικών-δειγματοληπτικών γεωτρήσεων στην περιοχή που προβλέπεται η κατασκευή του έργου επέκτασης ΧΥΤ και των εγκαταστάσεων Μονάδας Επεξεργασίας Απορριμμάτων (ΜΕΑ) και Μονάδας Επεξεργασίας Βιοαποβλήτων (ΜΕΒ) στη θέση Φλόκα του Δήμου Δυτ. Αχαΐας, προκειμένου να καταστεί δυνατός ο σχεδιασμός των απαιτούμενων έργων για την επέκταση του ΧΥΤ 2ης Δ.Ε. Ν. Αχαΐας.

**4. Κατασκευή και Ανέγερση «Κέντρου Ημερήσιας Φροντίδας και Στέγες Υποστηριζόμενης Διαβίωσης (Σ.Υ.Δ.), διαμερίσματα τύπου Α και τύπου Β για άτομα με νοητική υστέρηση.**

Η Υπηρεσία μας ανέλαβε την επίβλεψη του έργου κατασκευής των γεωτρήσεων γεωθερμίας για την υποστήριξη του συστήματος ψύξης-θέρμανσης του κέντρου ημερήσιας φροντίδας ατόμων με νοητική υστέρηση στην περιοχή Λάγγουρα Πατρών.

**Υπό σύνταξη μελέτες**

1. **Κατασκευή συστήματος συλλογής και καύσης βιοαερίου (ανόρυξη γεωτρήσεων, αγωγοί, συλλογή και μεταφορά, τοποθέτηση λειτουργία πυρσού καύσης.**

Αντικείμενο του προς ανάθεση έργου είναι η κατασκευή έργων συλλογής, μεταφοράς και καύσης του παραγόμενου βιοαερίου στο Χώρο Υγειονομικής Ταφής Αποβλήτων (Χ.Υ.Τ.Α.) του Δήμου Πατρέων, στη θέση «Ξερόλακκα», με σκοπό την απαγωγή του βιοαερίου από τον απορριμματικό όγκο και κατ΄ επέκταση τον περιορισμό των κινδύνων αυτανάφλεξης και διαφυγών του στην ατμόσφαιρα.

Πέραν τούτου, η απαγωγή του παραγόμενου βιοαερίου αποτελεί περιβαλλοντικό όρο για την ελαχιστοποίηση και την αντιμετώπιση των δυνητικών περιβαλλοντικών επιπτώσεων κατά τη φάση λειτουργίας και αποκατάστασης του Χ.Υ.Τ.Α.